П Р О Т О К О Л   № 10

от заседанието на КОМИСИЯ ПО
АНАЛИЗ И ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ,
проведено на 20.11.2012 г.

Днес, 20.11.2012 г. /вторник/ от 15:00 ч. се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав: 

ПРЕДСЕДАТЕЛ:
ЗАМ.-ПРЕДСЕДАТЕЛ:
и ЧЛЕНОВЕ:	Калин Калпакчиев
Елка Атанасова
Галина Карагьозова
Камен Ситнилски
Румен Боев
Юлиана Колева
Румен Георгиев
Камен Иванов
Мария Кузманова
Милка Итова	

На заседанието присъстват и експертните сътрудници към комисията:
- Красимира Василева – н-к отдел „ЮОДКВСС” в дирекция „Правна”;
- Румен Митев – главен експерт „Съдебна статистика”.

ПО ДНЕВНИЯ РЕД

1. ОТНОСНО: Искане за определяне на представители за участие в работна група за Актуализиране на Стратегията за превенция и борба с корупцията в съдебната система.
Приложение: Решение на Комисия „Професионална етика и превенция на корупцията„ на ВСС по протокол № 45/12.11.2012год., т.3.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
1.1. ОПРЕДЕЛЯ г-жа Елка Атанасова за участие в работната група за Актуализиране на Стратегията за превенция и борба с корупцията в съдебната система.
1.2. ИЗПРАЩА решението по тази точка на КПЕПК за сведение.

2. ОТНОСНО: Искане за предоставяне на информация относно изпълнението на мерките заложени в План-графика по изпълнение на мерките, заложени в Стратегията за превенция и борба с корупцията в съдебната система.
Приложение: Решение на Комисия „Професионална етика и превенция на корупцията„ на ВСС по протокол № 45/12.11.2012год., т.4.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
2.1. ПРИЕМА ЗА СВЕДЕНИЕ План-графика по изпълнение на мерките, заложени в Стратегията за превенция и борба с корупцията в съдебната система.
2.2. В План-графика по изпълнение на мерките, заложени в Стратегията за превенция и борба с корупцията в съдебната система не са били заложени мерки по изпълнението на които да е определена като отговорна комисия КАОСНОСВ.
2.3. ИЗПРАЩА на КПЕПК решението по точка 2.

3. ОТНОСНО: Искане за предложение на конкретни мерки, които да бъдат включени в План-графика по изпълнение на мерките, заложени в Стратегията за превенция и борба с корупцията в съдебната система за 2013 г.
Приложение: Решение на Комисия „Професионална етика и превенция на корупцията„ на ВСС по протокол № 45/12.11.2012 г., т.5.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
3.1. ПРЕДОСТАВЯ ВЪЗМОЖНОСТ на членовете на комисията да направят предложения за конкретни мерки, които да бъдат включени в План-графика по изпълнение на мерките, заложени в Стратегията за превенция и борба с корупцията в съдебната система за 2013 г. 
3.2. ВЪЗЛАГА на експертния сътрудник към комисията - г-жа Красимира Василева да предложи конкретни мерки, които да бъдат включени в План-графика по изпълнение на мерките, заложени в Стратегията за превенция и борба с корупцията в съдебната система за 2013 г. и които ведно с направените от членовете на комисията предложения да бъдат внесени за разглеждане на следващото заседание на комисията.

4. ОТНОСНО: Получени писма от Военно-апелативен съд, Специализиран наказателен съд, ВКС и Софийски апелативен съд във връзка с направено запитване относно командировани магистрати.
Приложение: Съгласно текста.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
4.1. ПРИЕМА ЗА СВЕДЕНИЕ изпратените писма от Военно-апелативен съд, Специализиран наказателен съд, ВКС и Софийски апелативен съд относно командировани магистрати.

5. ОТНОСНО: Приемане на Отчет за дейността на комисията за периода октомври-ноември 2012 г.
Приложение: Отчет за дейността на комисията за периода октомври-ноември 2012 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
5.1. ПРИЕМА Отчет за дейността на КАОСНОСВ за периода октомври-ноември 2012 г. 

6. ОТНОСНО: Обсъждане на необходимата информация и задължителните реквизити, които следва да се съдържат в Регистъра на командированите магистрати.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
6.1. ВЪЗЛАГА на експертния сътрудник към комисията г-н Румен Митев, подпомаган от технически сътрудник, да изготви проект на поименен Регистър на командированите магистрати, съдържащ следните реквизити:
- номер по ред;
- орган на съдебната власт от който е командирован съответният магистрат;
- орган на съдебната власт в който е командирован съответният магистрат;
- данни за щатната бройка на чието място е командирован съответният магистрат;
- номер на заповедта за командироване, мотиви за командироването и срок за който е командирован;
- обща продължителност на командироването на съответния магистрат;
- графа за забележки.
6.2. Решението по т. 6.1. да се изпрати на дирекция „Съдебни кадри, конкурси на магистрати и съдебна статистика” за сведение.

ПО ДОПЪЛНИТЕЛНИ ТОЧКИ,
предложени от г-жа Милка Итова,
член на КАОСНОСВ и
председател на КПА

1. ОТНОСНО: Искане от Комисията по предложенията и атестирането за даване на становище относно възможността да бъде осигурена 1 /една/ щатна бройка за длъжността съдия, като се отчете степента на натовареност в органите на съдебната власт.
Приложение: Извлечение от Протокол № 64/20.11.2012 г. от заседание на КПА по точка К-11 относно повишаване в длъжност на кандидатите по проведен конкурс за заемане на длъжността „съдия” в Районен съд гр. Пазарджик.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
1.1. Изразява положително становище по искането за преместване на 1 /една/ щатна бройка за длъжност „съдия” от Районен съд гр. Пещера в Районен съд гр. Пазарджик, в съответствие с чл. 194 от Закона за съдебната власт.
1.2. ИЗПРАЩА решението по допълнителна т.1 на КПА, за сведение.

2. ОТНОСНО: Докладна записка на административния ръководител на Окръжен съд гр. Стара Загора за намаляване числеността на Районен съд гр. Троян с 1 /една/ щатна бройка за длъжност „съдия” и увеличаване числеността на Районен съд гр. Стара Загора с 1 /една/ щатна бройка „съдия”.
Приложение: Извлечение от Протокол № 64/20.11.2012 г. от заседание на КПА по точка Д-2 във връзка с изтичане  срока на младши съдия в Окръжен съд гр. Стара Загора и свободна щатна бройка в Районен съд гр. Стара Загора за „съдия в районен съд”.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
2.1. ОТЛАГА обсъждането за следващото заседание, като дава възможност на членовете на комисията да се запознаят с материалите по предложението.

3. ОТНОСНО: Искане от административния ръководител на Окръжен съд гр. Ямбол за извършване на трансформация на длъжност „младши съдия” в длъжност „съдебен помощник”.
Приложение: Извлечение от Протокол № 64/20.11.2012 г. от заседание на КПА по точка Д-3 във връзка с искане от административния ръководител на ОС – Ямбол за извършване на трансформация на длъжност „младши съдия” в длъжност „съдебен помощник”.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
3.1. Присъединява се към взетото от КПА решение, с което да се предложи на ВСС да остави без уважение искането за трансформиране на 2 /две/ незаети щатни бройки за длъжността „младши съдия” в длъжност „съдебен помощник”.
3.2. Отлага за следващо заседание обсъждането по предложението за преразпределяне на 2 /две/ щатни бройки за длъжност „младши съдия” от Окръжен съд гр. Ямбол в 2 /две/ щатни бройки за длъжност „младши съдия” по щата на Софийски градски съд, като дава възможност на членовете на комисията да се запознаят с материалите по направеното предложение.

ПРЕДСЕДАТЕЛ
НА КОМИСИЯТА:         / п /

КАЛИН КАЛПАКЧИЕВ